Limožas
Limožas – miestas Prancūzijos centre, Vjeno dešiniajame krante, Limuzeno regiono ir Aukštutinio Vjeno administracinis centras. Svarbus transporto centras – per miestą eina Paryžių ir Tulūzą jungiantis geležinkelis ir automobilių magistralė, veikia oro uostas. Miestas garsus emalio ir porceliano dirbinių gamyba. Išplėtota elektrotechnikos, avalynės, popieriaus, maisto, automobilių detalių pramonė. Netoli Limožo kasama urano rūda. Veikia universitetas, miestas žinomas technologinių tyrimų centru. Veikia keli muziejai.